ད་ང་ཚོས་ན་ནིང་གི་འབུ་གོང་ལ་རྟག་དཔྱད་བྱས་ནས།ད་ལོའི་འབུ་གོང་ལ་ཚོད་དཔག་བྱས་པ་ཡིན་ན།འབུ་གོང་འདི་འབུའི་ཐོན་ཚད་དང་།རྒྱ་ཡུལ་གྱི་སྲིད་གཞུང་གིས་ལག་བསྟར་བྱེད་བཞིན་པའི་དཔོན་པོའི་སྲོལ་ངན་བསྒྱུར་བཅོས་བྱེད་པ་དེ་དག་ཐུག་འདུག་སྙམ།དེ་དལ་དང་པོར།འབུའི་ཐོན་ཚད་གང་འདྲ་ཞིག་ཡིན་རྒྱུ་ཟེར་ན།གནམ་གཤིས་དང་ས་ཁམས་རིག་པའི་དཔྱད་གཞི་མང་པོ་ཞིག་དགོས་པས།དེ་འདྲའི་ཆ་རྐྱེན་མེད་ཕྱིན།ཚོད་དཔག་རྒྱུ་མཚན་ལྡན་པ་ཞིག་འཇོག་དཀའ།གཉིས་པ་དེ་ཡིན་ན།ཀྲུའུ་ཞུ་ཞེའུ་ཅིན་ཕིན་གྱིས་རྒྱལ་སྲིད་སྐྱོང་བ་ནས་བཟུང་།དཔོན་པོའི་ངན་སྲོལ་དཀག་སྡོམ་ལ་སྔར་མེད་ཀྱི་ཤེད་ཤུགས་ཞིག་ཕྱུངས་ཡོད་རེད།ད་ལོ་ཡང་སྲིད་ཇུས་དེ་མཚམས་འཇོག་ཡོད་རྒྱུ་མ་རེད་སྙམ།མ་ཟད་སྲིད་ཇུས་དེ་གཞི་རིམ་དཔོན་པའི་ཐོག་ནས་ཡོངས་ཁྱབ་བྱེད་མི་འགྲོའམ་བསམ་རྒྱུ་འདུགགང་ལྟར།དབྱར་རྩྭ་དགུན་འབུའི་ཉོ་མཁན་ཕྱོགས་འདི་རིགས་ནས་ཇེ་ཉུང་འགྲོ་སྲིད་པ་རེད།འོན་ཀྱང་།ཁྱོན་ཡོངས་ནས་བཤད་ན།རྒྱ་ཡུལ་གྱི་འཚོ་བའི་ཆ་རྐྱེན་ཇེ་བཟང་གྱུར་བཞིན་པ་དང་།བདེ་ཐང་ལ་དོ་སྣང་ཆེན་པོ་བྱེད་ཀྱི་ཡོད་པའི་གནས་སྟངས་འོག་ནས།འབུ་ཉོ་མཁན་གྱི་གྲངས་ཀ་ཤིན་ཏུ་ཉུང་བ་ཞིག་ལ་འགྲོ་མི་སྲིད།ངས་ཚོད་དཔག་བྱས་ན།ད་ལོའི་འབུ་གོང་དེ་༢༠༠༣༢༠༠༥ལོའི་རིམ་པ་དེའི་ཐོག་ནས་འགྲོ་རྒྱུ་རེད།དེ་ཟེར་ན།གཞེས་ནང་དང་ན་ནིང་ལས་ཅུང་དམའ་བར་གྱུར་རྒྱུའི་དོན་ཡིན།མི་མང་གིས་གཙོ་བོ་ཉོ་མཁན་ཇེ་ཉུང་འགྱུར་བ་དེ་ལ་དོ་སྣང་བྱེད་ཀྱི་ཡོད་པ་རེད།རྐྱེན་འདི་ལ་མཐོ་རིམ་བར་ཚོང་མཁན་གྱིས་ཐབས་ཤེས་མང་པོ་འཚོལ་རྒྱུ་ཡིན།དཔོན་པོ་ཚོས་དབྱར་རྩྭ་ཟ་མ་ཐུབ་རུང་།དེ་ཡི་ཚབ་ཏུ་ད་དུང་ཉོ་མཁན་མང་པོ་ཡོད་པས།འདི་ནི་ཉོ་མཁན་ཕྱོགས་ཀྱི་བརྗེ་འགྱུར་ཞིག་ལ་ངོས་འཛིན་དགོས་པ་ལས་ཉོ་མཁན་ཇེ་ཉུང་རེད་ཅེས་བཤད་ན་མི་འགྲིག་སྙམ།དེ་ནི་འབུ་གོང་དུས་ཡུན་ཐུང་ངུའི་ནང་མར་ལྷུང་བའི་རྐྱེན་ཞིག་ཡིན་པས།རྐྱེན་འདི་ད་ལོ་སེལ་ཐུབ་རྒྱུ་ཡིན་བསམ་པའི་ཚོད་དཔག་ཞིག་འཇོག་རྒྱུ་ཡིན།འོན་ཀྱང་།ཉོ་མཁན་ཀྱི་བརྗེ་འགྱུར་ལེགས་འགྲུབ་བྱུང་ནས།དཔོན་པོའི་ཚབ་ཏུ་ཕྱུག་པོ་མང་པོ་ཐོན་ཡིན་ནའང་།འབུ་གོང་དེ་མ་ཉིད་ནས་ཡར་དཀྱགས་མི་ཡོང་སྟེ།རྒྱུ་མཚན་ནི།ན་ནིང་ད་ལོའི་འབུ་གོང་ལྷུང་བ་བསྟུན་ནས།འབུ་མང་པོ་ཞིག་བར་ཚོང་མཁན་དང་བཙོང་མཁན་ཚོའི་ལག་ན་བཟུང་ཡོད་པ་རེད།དེ་བས།འབུ་གོང་ཡར་དཀྱགས་དགོས་ན།རིམ་གྱིས་ན་ནིང་གི་འབུ་དེ་དག་ཚོང་རའི་ནང་ནས་བཞུ་ཐུབ་པ་དགོས།དེ་བས་འདི་ནས།འབུ་གོང་ནི་དལ་བོ་ཡར་འཕེལ་གྱི་རྒྱུད་རིམ་ཞིག་ཡིན་ཅེས་ཚོད་དཔག་བྱས་པ་ཡིན།འབུ་བརྐོ་མཁན་གྱི་ངོས་ནས་བཤད་ན།བཙོང་ཕྱི་ཕྱི་བྱས་ན་བཟང་བ་སྙམ་ཡོད།དེ་ནི་དབྱར་རྩྭའི་སྐོར་གྱི་སྐད་ཆ་བཞི་བ་ཡིན།